Main ContentPlaceholder

Taloussanomat

Orpo haluaa selvityksen kotitalouksien velkaantumisesta ja taloyhtiölainoista

Valtiovarainministeri Petteri Orpo (kok.) haluaa selvityksen siitä, miten kotitalouksien ja yksityishenkilöiden liiallista velkaantumista ja sen mahdollisia haittavaikutuksia voisi vähentää.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Kommentoi

Valtiovarainministeri Petteri Orpo.­

Orpon mukaan samalla tulee arvioida myös voimakkaasti kasvaneita taloyhtiölainoja. – Viimeisen vuoden aikana olemme kiinnittäneet erityistä huomiota kotitalouksien velkaantumiseen voimakkaasti kasvaneiden taloyhtiölainojen kautta, Orpo kirjoitti Facebookissa perjantaina. Orpon mukaan kotitalouksien velkaantuminen nostaa Suomen talouden haavoittuvuutta siinä tapauksessa, että korot nousevat tai edessä on laskusuhdanne. Valtiovarainministeri aikoo asettaa selvitystyötä varten asiantuntijaryhmän. Työn on tarkoitus alkaa syyskuussa. Orpon Facebook-kirjoituksesta kertoi perjantaina muun muassa Kauppalehti.